title: 2014/546/ЕС, Евратом: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2012 година

text:
               5.9.2014

               BG

               Официален вестник на Европейския съюз

               L 266/104

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2012 година
   (2014/546/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7–0273/2013) (2),

               —

               като взе предвид окончателните годишни отчети на Изпълнителната агенция за конкурентоспособност и иновации за финансовата 2012 година,

               —

               като взе предвид доклада на Комисията за последващите действия по освобождаването от отговорност във връзка с изпълнението на бюджета за финансовата 2011 година (COM(2013) 668) и работните документи на службите на Комисията, придружаващи този доклад (SWD(2013) 348 и SWD(2013) 349),

               —

               като взе предвид доклада на Комисията относно оценката на финансите на Съюза въз основа на постигнатите резултати (COM(2013) 461) и работните документи на службите на Комисията, придружаващи този доклад (SWD(2013) 228 и SWD(2013) 229),

               —

               като взе предвид годишния доклад на Комисията до органа за освобождаване от отговорност във връзка с изпълнението на бюджета относно вътрешните одити, извършени през 2012 г. (COM(2013) 606), и работния документ на службите на Комисията, придружаващ този доклад (SWD(2013) 314),

               —

               като взе предвид доклада на Сметната палата относно годишните отчети на Изпълнителната агенция за конкурентоспособност и иновации за финансовата 2012 година, придружен от отговорите на Агенцията (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година в съответствие с член 287 от Договора за функционирането на ЕС,

               —

               като взе предвид препоръката на Съвета от 18 февруари 2014 г. относно освобождаването от отговорност на изпълнителните агенции във връзка с изпълнението на бюджета за финансовата 2012 година (05850/2014 – C7–0049/2014),

               —

               като взе предвид членове 317, 318 и 319 от Договора за функционирането на ЕС и член 106а от Договора за създаване на Европейската общност за атомна енергия,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение 2004/20/ЕО на Комисията от 23 декември 2003 г. за създаване на Изпълнителна агенция „Интелигентна енергия“ за управление на действията на Общността в областта на енергетиката чрез прилагане на Регламент (ЕО) № 58/2003 на Съвета (9),

               —

               като взе предвид Решение 2007/372/ЕО на Комисията от 31 май 2007 г. за изменение на Решение 2004/20/ЕО с цел преобразуване на изпълнителната агенция „Интелигентна енергия“ в Изпълнителна агенция за конкурентоспособност и иновации (10),

               —

               като взе предвид Решение за изпълнение 2013/771/ЕС на Комисията от 17 декември 2013 г. за създаване на Изпълнителна агенция за малките и средните предприятия и за отмяна на Решение 2004/20/ЕО и Решение 2007/372/ЕО (11),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7–0242/2014),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на Европейския съюз тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава директора на Изпълнителната агенция за малките и средните предприятия (бившата Изпълнителна агенция за конкурентоспособност и иновации) от отговорност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията, която е неразделна част от неговите решения за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия, както и резолюцията, която е неразделна част от тези решения, на директора на Изпълнителната агенция за малките и средните предприятия, на Съвета, Комисията, Съда на Европейския съюз и на Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 365, 13.12.2013 г., стр. 49.

      (4)  ОВ C 331, 14.11.2013 г., стр. 10.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 5, 9.1.2004 г., стр. 85.

      (10)  ОВ L 140, 1.6.2007 г., стр. 52.

      (11)  ОВ L 341, 18.12.2013 г., стр. 73.


title: 2014/172/ЕС: Решение на Съвета от 22 октомври 2013 година относно подписването, от името на Европейския съюз и неговите държави членки, и временното прилагане на протокол към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, с оглед на присъединяването на Република Хърватия към Европейския съюз

text:
               28.3.2014

               BG

               Официален вестник на Европейския съюз

               L 93/1

         РЕШЕНИЕ НА СЪВЕТА
   от 22 октомври 2013 година
   относно подписването, от името на Европейския съюз и неговите държави членки, и временното прилагане на протокол към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, с оглед на присъединяването на Република Хърватия към Европейския съюз
   (2014/172/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с Черна гора от името на Съюза и неговите държави членки и Република Хърватия за сключване на протокол към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, с оглед на присъединяването на Република Хърватия към Европейския съюз („протоколът“).

               (2)

               Тези преговори бяха успешно приключени с парафиране на протокола на 16 май 2013 г.

               (3)

               Протоколът следва да бъде подписан от името на Съюза и неговите държави членки, при условие за сключването му на по-късна дата.

               (4)

               Сключването на протокола подлежи на отделна процедура във връзка с въпросите, попадащи в компетентността на Европейската общност за атомна енергия.

               (5)

               С оглед на присъединяването на Хърватия към Съюза на 1 юли 2013 г., протоколът следва да се прилага временно от тази дата,

         ПРИЕ НАСТОЯЩОТО РЕШЕНИЕ:
   Член 1
   Подписването на протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, с оглед на присъединяването на Република Хърватия към Европейския съюз се разрешава с настоящото от името на Съюза и неговите държави членки при условие за сключването на въпросния протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Съюза и неговите държави членки.
   Член 3
   Протоколът се прилага временно, в съответствие с член 12 от него, считано от 1 юли 2013 г., до приключване на процедурите по сключването му.
   Член 4
   Решението влиза в сила в деня на приемането му.

      Съставено в Люксембург на 22 октомври 2013 година.

            За Съвета

            Председател

         L. LINKEVIČIUS


title: Решение (ОВППС) 2017/1562 на Съвета от 14 септември 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               15.9.2017

               BG

               Официален вестник на Европейския съюз

               L 237/86

         РЕШЕНИЕ (ОВППС) 2017/1562 НА СЪВЕТА
   от 14 септември 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1),
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849 относно ограничителни мерки срещу Корейската народнодемократична република („КНДР“).

               (2)

               На 5 август 2017 г. Съветът за сигурност на ООН („ССООН“) прие Резолюция 2371 (2017) („Резолюция 2371 (2017) на ССООН“), в която изрази най-дълбока загриженост, породена от опитите с балистични ракети, проведени от КНДР на 3 и 28 юли 2017 г., и отбеляза, че всякакви подобни дейности допринасят за разработването от КНДР на системи носители на ядрени оръжия и увеличават напрежението в региона и извън него.

               (3)

               С Резолюция 2371 (2017) на ССООН се разширява обхватът на забраната за внос на определени изделия от КНДР, на ограниченията върху финансови операции и на ограниченията върху кораби на КНДР.

               (4)

               С Резолюция 2371 (2017) на ССООН също така се ограничава броят разрешенията за работа, които могат да се издават на граждани на КНДР.

               (5)

               Необходими са допълнителни действия на Съюза с оглед на изпълнението на някои от мерките по настоящото решение.

               (6)

               Поради това Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2016/849 се изменя, както следва:

               1)

               Член 7 се заменя със следното:
               „Член 7
               1.   Забранява се закупуването от страна на граждани на държавите членки или посредством плавателни съдове или въздухоплавателни средства под знамето на държави членки на въглища, желязо и желязна руда от КНДР, независимо дали са с произход от територията на КНДР или не.
               2.   Съюзът предприема необходимите мерки за определяне на съответните изделия, обхванати от параграф 1.
               3.   Параграф 1 не се прилага за въглищата, за които закупуващата държава членка потвърждава въз основа на достоверна информация, че са с произход извън КНДР и са транспортирани през КНДР единствено с цел експорт от пристанище Раджин (Расон), при условие че посочената държава членка уведоми предварително Комитета по санкциите и че тези трансакции не са свързани с генерирането на приходи за ядрената програма или програмата за балистични ракети на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016) или 2356 (2017) на ССООН или с настоящото решение.
               4.   Забранява се закупуването от страна на граждани на държавите членки или посредством плавателни съдове или въздухоплавателни средства под знамето на държави членки на олово и оловна руда от КНДР, независимо дали са с произход от територията на КНДР или не.
               5.   Съюзът предприема необходимите мерки за определяне на съответните изделия, обхванати от параграф 4.“

               2)

               Вмъква се следният член:
               „Член 9а
               1.   Забранява се закупуването от страна на граждани на държавите членки или посредством плавателни съдове или въздухоплавателни средства под знамето на държави членки на морски продукти от КНДР, независимо дали са с произход от територията на КНДР или не.
               2.   Съюзът предприема необходимите мерки за определяне на съответните изделия, обхванати параграф 1, които включват риба, ракообразни, мекотели и други водни безгръбначни животни под всякаква форма.“

               3)

               В член 11, параграф 2 буква в) се заменя със следното:

                           „в)

                           откриването на нови съвместни предприятия или кооперации с образувания или физически лица от КНДР или разширяването на съществуващи съвместни предприятия чрез допълнителни инвестиции, независимо дали действат за правителството на КНДР или от негово име или не, освен ако такива съвместни предприятия или кооперации са били предварително одобрени от Комитета по санкциите за всеки отделен случай;“.

               4)

               В член 13 точка 1 се заменя със следното:

                           „(1)

                           Не се извършва трансфер или клиринг на финансови средства към или от КНДР, освен за трансакции, които попадат в обхвата на точка (3) и са разрешени в съответствие с точка (4).“

               5)

               Вмъква се следният член:
               „Член 13а
               За целите на прилагането на членове 13, 14 и 24а държавите членки разглеждат като финансови институции дружествата, които извършват финансови услуги, съпоставими с тези, предоставяни от банки.“

               6)

               Член 16, параграф 6 се заменя със следното:
               „6.   Държавите членки предприемат необходимите мерки, за да изземат и неутрализират, например като ги унищожат, направят ги неизползваеми, съхраняват ги или ги прехвърлят към държава, различна от държавата на произход или от държавата на местоназначение с цел неутрализиране, изделия, чиято доставка, продажба, трансфер или износ са забранени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016) или 2371 (2017) на ССООН и които са установени при инспекции, по начин, съвместим със задълженията им съгласно приложимото международно право.“

               7)

               В член 18а се добавят следните параграфи:
               „6.   Ако така е посочено от Комитета по санкциите, държавите членки забраняват влизането в техните пристанища на плавателни съдове, посочени от Комитета по санкциите, освен в спешни случаи или при завръщане в пристанището на произход, или ако Комитетът по санкциите предварително е определил, че влизането е необходимо за хуманитарни цели или за всяка друга цел, съответстваща на целите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) или 2371 (2017) на ССООН.
               7.   Приложение VI съдържа плавателните съдове по параграф 6 от настоящия член, посочени от Комитета по санкциите в съответствие с точка 6 от Резолюция 2371 (2017) на ССООН.“

               8)

               В член 22 параграф 1 се заменя със следното:
               „1.   Забранява се регистрирането на плавателни съдове в КНДР, получаването на разрешение за плавателен съд да плава под знамето на КНДР, притежаването, лизингът, експлоатацията, застраховането на плавателен съд под знамето на КНДР или предоставянето за такъв съд на каквито и да е услуги за класифициране и сертифициране на плавателния съд и свързани услуги, включително чартирането на такива плавателни съдове.“

               9)

               Вмъква се следният член:
               „Член 26а
               1.   За всяка дата след 5 август 2017 г. държавите членки не надвишават общия брой на разрешенията за работа за граждани на КНДР, издадени в техните юрисдикции и валидни към 5 август 2017 г.
               2.   Параграф 1 не се прилага, когато Комитетът по санкциите определи предварително за всеки отделен случай, че наемането на работа на допълнителен брой граждани на КНДР, надвишаващ броя на разрешенията, издадени в юрисдикцията на държавата членка към 5 август 2017 г., се налага с оглед на предоставяне на хуманитарна помощ, премахване на ядреното оръжие или всяка друга цел, съответстваща на целите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) или 2371 (2017) на ССООН.“

               10)

               В член 33 параграф 1 се заменя със следното:
               „1.   Съветът привежда в изпълнение измененията на приложения I, IV и VI въз основа на определеното от Съвета за сигурност на ООН или от Комитета по санкциите.“

               11)

               Заглавието на приложение IV се заменя със следното:
               „Списък на плавателните съдове, посочени в член 18а, параграф 5“.

               12)

               Добавя се следното приложение:„
                  ПРИЛОЖЕНИЕ VI
                  Списък на плавателните съдове, посочени в член 18а, параграф 7
               “.
         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 14 септември 2017 година.

            За Съвета

            Председател

         A. ANVELT

      (1)  ОВ L 141, 28.5.2016 г., стр. 79.


title: Решение на Комисията от 29 ноември 2000 година за приемането на гаранции предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд (нотифицирано под номер C(2000) 3603)

text:
Важна правна забележка

|

32000D0745

Официален вестник n° L 301 , 30/11/2000 стр. 0088 - 0089

		20001129Решение на Комисиятаот 29 ноември 2000 годиназа приемането на гаранции предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд(нотифицирано под номер C(2000) 3603)(2000/745/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност [1], последно изменен с Регламент (ЕО) № 2238/2000 [2] (наричан по-долу "Основен антидъмпингов регламент"), и по-специално членове 8 и 9 от него,като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност [3] (наричан по-долу "Основен антисубсидиен регламент"), и по-специално членове 13 и 15 от него,след консултации с Консултативния комитет,като има предвид, че:А. ПРОЦЕДУРА(1) С Регламент (ЕО) № 1742/2000 [4] Комисията наложи временни антидъмпингови мита върху вноса в Общността на определен вид полиетилен терефталат (PET) с произход от Индия, Индонезия, Малайзия, Република Корея, Тайван и Тайланд.(2) С Регламент (ЕО) № 1741/2000 [5] Комисията наложи временни изравнителни мита върху вноса в Общността на PET с произход от Индия, Малайзия, Тайван и Тайланд.(3) След приемането на временни антидъмпингови и изравнителни мерки Комисията продължи да разследва дъмпинга, субсидирането, вредите и интереса на Общността. Окончателните констатации и изводи на разследването са посочени в Регламент (ЕО) № 2604/2000 [6] за налагане на окончателни антидъмпингови мита върху вноса на PET с произход от Индия, Индонезия, Малайзия, Република Корея, Тайван и Тайланд и в Регламент (ЕО) № 2603/2000 на Съвета [7] за налагане на окончателни изравнителни мита върху вноса на PET с произход от Индия, Малайзия и Тайланд.(4) Разследванията потвърдиха временните констатации за вредоносен дъмпинг по отношение на вноса с произход от Индия, Индонезия, Малайзия, Република Корея, Тайван и Тайланд и на вредоносно субсидиране по отношение на вноса с произход от Индия, Малайзия и Тайланд.Б. ГАРАНЦИИ(5) След приемането на временни антидъмпингови и изравнителни мерки двама осъществяващи износ производители от Индия, които участваха и в двете разследвания, предложиха гаранции (по смисъла на член 8, параграф 1 от Основния антидъмпингов регламент и член 13, параграф 1 от Основния антисубсидиен регламент). Освен това, относно антидъмпинговото разследване, двама от осъществяващите износ производители от Индонезия предложиха гаранции. Съгласно тези гаранции, въпросните осъществяващи износ производители предложиха да не продават на своите клиенти несвързани лица, под определени минимални цени.(6) Комисията счита, че гаранциите, предложени от индийските дружества Pearl Engineerig Polymers Limited и Reliance Industries Limited, могат да бъдат приети, тъй като те премахват вредоносните въздействия на дъмпинга и субсидирането. Комисията счита също, че гаранциите, предложени от индонезийското дружество P.T. Polypet Karyapersada, могат да бъдат приети, тъй като с това се премахва вредоносното въздействие на дъмпинга. Освен това редовните и подробни отчети, които дружествата се задължиха да предоставят на Комисията, ще дадат възможност да се осъществява ефикасен мониторинг. Също така съдействието, оказано от тези дружества по време на разследването, тяхната организационна структура и структурата на продажбите им, както и спецификата на настоящия продукт са такива, че Комисията счита, че рискът от заобикаляне на задължението/задълженията ще бъде ограничен.(7) Друго едно индонезийско дружество също предложи гаранция. Дружеството, обаче, предостави невярна и подвеждаща информация относно някои аспекти на антидъмпинговото разследване, което се отрази на точността и надеждността на оказаното от него съдействие (съображение 13 от преамбюла на Регламент (ЕО) № 2604/2000). Поради това Комисията не е убедена, гаранция от страна на това дружество може действително да бъде ефикасно да бъде контролирана и предложението бе отхвърлено.(8) За да се гарантира ефикасното зачитане и мониторинг на гаранциите, когато се подава искането за пускане в свободно обръщение на основание на гаранциите, освобождаването от митото ще става при условие, че на митническия орган на съответната държава-членка се представи валидна "фактура за гаранция". Тази фактура за гаранция трябва да бъде издадена от осъществяващите износ производители, чиито гаранции са приети и трябва да съдържат информацията, посочена в приложенията към Регламент (ЕО) № 2604/2000 и Регламент (ЕО) № 2603/2000. Когато не бъде представена такава фактура или когато тя не отговаря на представения на митницата продукт, се дължи мито със съответната ставка, за да се осигури ефикасното спазване на гаранцията.(9) В случай на неспазване или оттегляне от гаранциите или ако има основания да се счита, че гаранциите са нарушени, може да бъде наложено временно или окончателно мито на основание на член 8, параграфи 9 и 10 от Основния антидъмпингов регламент и, когато това е приложимо, на основание на член 13, параграфи 9 и 10 от Основния антисубсидиен регламент,ПРИЕ НАСТОЯЩОТО РЕШЕНИЕ:Член 1Приемат се гаранциите, които предложиха да поемат посочените по-долу осъществяващи износ производители, в рамките на антидъмпинговото производство относно вноса на определен вид полиетилен терефталат (PET) с произход от Индия, Индонезия, Малайзия, Република Корея, Тайван и Тайланд и в рамките на антисубсидийното производство относно вноса на определен вид полиетилен терефталат (PET) с произход от Индия, Индонезия, Малайзия, Република Корея, Тайван и Тайланд.Държава | Производител | Допълнителен код по TARIC |Индия | Pearl Engineering Polymers Limited | A182 |Индия | Reliance Industries Limited | A181 |Индонезия | P.T. Polypet Karyapersada | A193 |Член 2Настоящото решение влиза в сила в деня след публикуването му в Официален вестник на Европейските общности.Настоящото решение е задължително в своята цялост и се прилага пряко във всички държави-членки.Съставено в Брюксел на 29 ноември 2000 година.За КомисиятаPascal LamyЧлен на Комисията[1] ОВ L 56, 6.3.1996 г., стр. 1.[2] ОВ L 257, 11.10.2000 г., стр. 2.[3] ОВ L 288, 21.10.1997 г., стр. 1.[4] ОВ L 199, 5.8.2000 г., стр. 48.[5] ОВ L 199, 5.8.2000 г., стр. 6.[6] ОВ L 301, 30.11.2000 г., стр. 21.[7] ОВ L 301, 30.11.2000 г., стр. 1.--------------------------------------------------


title: 2010/282/ЕС: Решение на Съвета от 19 януари 2010 година относно наличието на прекомерен дефицит в Австрия

text:
               21.5.2010

               BG

               Официален вестник на Европейския съюз

               L 125/32

         РЕШЕНИЕ НА СЪВЕТА
   от 19 януари 2010 година
   относно наличието на прекомерен дефицит в Австрия
   (2010/282/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 6 във връзка с член 126, параграф 13 и член 136 от него,
   като взе предвид предложението на Комисията,
   като взе предвид съображенията, представени от Австрия,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз държавите-членки трябва да избягват прекомерен бюджетен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост.

               (3)

               Процедурата при прекомерен дефицит (ППД) съгласно член 126 от Договора за функционирането на Европейския съюз, уточнена в Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (1) (който е част от Пакта за стабилност и растеж), предвижда вземане на решение за наличието на прекомерен дефицит. С Регламент (ЕО) № 1467/97 също така се установяват разпоредби за изпълнение на член 104 от Договора за създаване на Европейската общност, който стана член 126 от Договора за функционирането на Европейския съюз. Протоколът относно процедурата при прекомерен дефицит, приложен към Договора за функционирането на Европейския съюз, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се установяват подробни правила и определения за прилагането на разпоредбите на посочения протокол.

               (4)

               Реформата на Пакта за стабилност и растеж от 2005 г. имаше за цел да засили неговата ефективност и да заздрави икономическата му основа, както и да запази устойчивостта на публичните финанси в дългосрочен план. По-специално тя целеше да гарантира, че икономическият и бюджетният контекст са взети предвид изцяло на всеки етап от ППД. По този начин Пактът за стабилност и растеж осигурява рамката за подкрепа на държавните политики за бързо възстановяване на стабилното състояние на бюджета, като отчита икономическата ситуация.

               (5)

               В член 104, параграф 5 от Договора за създаване на Европейската общност, който стана член 126, параграф 5 от Договора за функционирането на Европейския съюз, се изисква Комисията да изпрати становище до Съвета, ако тя счита, че в дадена държава-членка съществува или може да възникне прекомерен дефицит. Като взе предвид доклада си в съответствие с член 104, параграф 3 от Договора за създаване на Европейската общност, който стана член 126, параграф 3 от Договора за функционирането на Европейския съюз, и становището на Икономическия и финансов комитет в съответствие с член 104, параграф 4 от Договора за създаване на Европейската общност, който стана член 126, параграф 4 от Договора за функционирането на Европейския съюз, Комисията заключи, че в Австрия съществува прекомерен дефицит. Следователно на 11 ноември 2009 г. Комисията изпрати становище до Съвета по отношение на Австрия (3).

               (6)

               В член 126, параграф 6 от Договора за функционирането на Европейския съюз се предвижда, че Съветът следва да разгледа всички съображения, които заинтересованата държава-членка може да желае да представи, преди да реши след цялостна оценка дали съществува прекомерен дефицит. В случая с Австрия цялостната оценка води до заключенията, посочени в настоящото решение.

               (7)

               Съгласно данните, предоставени от австрийските власти през октомври 2009 г., се планира дефицитът по консолидирания държавен бюджет на Австрия да достигне 3,9 % от БВП през 2009 г., като по този начин превишава значително референтната стойност от 3 % от БВП. Въз основа на прогнозата на службите на Комисията от есента на 2009 г. планираното превишение на референтната стойност се определя като извънредно по смисъла на Договора и на Пакта за стабилност и растеж. По-специално то се дължи на драстичен икономически спад по смисъла на Договора и на Пакта за стабилност и растеж. Според прогнозата на службите на Комисията от есента на 2009 г. се предвижда реалният БВП в Австрия да спадне с – 3,7 % през 2009 г. Рецесията отразява резкия спад на частните инвестиции и външната търговия в ориентирания към износ производствен сектор вследствие на финансовата криза и на глобалното забавяне на икономическия растеж, и по-специално на далеч по-слабите перспективи за растеж на основните търговски партньори (еврозоната, Централна и Източна Европа). Освен това планираното превишение на референтната стойност не може да се счита за временно. Според прогнозата на службите на Комисията от есента на 2009 г., в която са отчетени приетите през настоящата година фискални мерки, дефицитът ще нарасне до 5,5 % през 2010 г. и 5,3 % от БВП през 2011 г., при условие че политиката остане непроменена. Залегналият в Договора критерий за дефицита не е изпълнен.

               (8)

               Съгласно данните, предоставени от австрийските власти през октомври 2009 г., от 2008 г. консолидираният брутен държавен дълг е бил над референтната стойност от 60 % от БВП и се очаква той да възлиза на 68,2 % от БВП през 2009 г. Според прогнозата на службите на Комисията от есента на 2009 г. се предвижда съотношението на дълга да се увеличи допълнително до 73,9 % през 2010 г. и до 77 % от БВП през 2011 г. Не може да се счита, че съотношението на дълга към БВП намалява в достатъчна степен и се приближава към референтната стойност със задоволителни темпове по смисъла на Договора и на Пакта за стабилност и растеж. Залегналият в Договора критерий за дълга не е изпълнен.

               (9)

               Съгласно член 2, параграф 4 от Регламент (ЕО) № 1467/97 „значимите фактори“ могат да бъдат взети предвид при етапите, водещи до вземане на решение на Съвета за наличието на прекомерен дефицит в съответствие с член 126, параграф 6 от Договора за функционирането на Европейския съюз, само ако е изпълнено двойното условие — дефицитът да бъде близо до референтната стойност и превишението на референтната стойност да е временно. В случая с Австрия двойното условие не е изпълнено. Следователно значимите фактори не са взети предвид при етапите, водещи до настоящото решение,

         ПРИЕ НАСТОЯЩОТО РЕШЕНИЕ:
   Член 1
   От цялостната оценка следва, че в Австрия съществува прекомерен дефицит.
   Член 2
   Адресат на настоящото решение е Република Австрия.

      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 209, 2.8.1997 г., стр. 6.

      (2)  ОВ L 145, 10.6.2009 г., стр. 1.

      (3)  Всички документи, свързани с ППД за Австрия, могат да бъдат намерени на следния уебсайт: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Решение (ЕС) 2015/1289 на Съвета от 13 юли 2015 година за налагане на глоба на Испания поради манипулирането на данните за дефицита в автономна област Валенсия

text:
               28.7.2015

               BG

               Официален вестник на Европейския съюз

               L 198/19

         РЕШЕНИЕ (ЕС) 2015/1289 НА СЪВЕТА
   от 13 юли 2015 година
   за налагане на глоба на Испания поради манипулирането на данните за дефицита в автономна област Валенсия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 1173/2011 на Европейския парламент и на Съвета от 16 ноември 2011 г. за ефективното прилагане на бюджетното наблюдение в еврозоната (1), и по-специално член 8, параграф 1 от него,
   като взе предвид Делегирано решение 2012/678/ЕС на Комисията от 29 юни 2012 г. относно разследванията и глобите във връзка с манипулиране на статистическите данни, посочени в Регламент (ЕС) № 1173/2011 (2),
   като взе предвид доклада на Комисията относно разследването във връзка с манипулиране на статистически данни в Испания, както е посочено в Регламент (ЕС) № 1173/2011, приет на 7 май 2015 г.,
   като взе предвид препоръката на Европейската комисия,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз (ДФЕС) държавите членки трябва да избягват прекомерен държавен дефицит. Данните за държавния дефицит и държавния дълг, които са от значение за прилагането на членове 121 и 126 ДФЕС или на Протокол № 12 за процедурата при прекомерен дефицит, приложен към Договорите, са информация от съществено значение за координирането на икономическите политики в Съюза.

               (2)

               С цел по-ефективно прилагане на бюджетното наблюдение в еврозоната и предотвратяване на практиките на погрешно представяне на данни за държавния дефицит и държавния дълг, независимо дали е умишлено или поради груба небрежност, по препоръка на Комисията Съветът може да реши да наложи глоба на отговорната държава членка.

               (3)

               На 11 юли 2014 г. Комисията започна официално разследване във връзка с манипулирането на статистически данни в Испания, както е посочено в Регламент (ЕС) № 1173/2011. Съгласно изискването на Делегирано решение 2012/678/ЕС предварителните констатации от разследването бяха изпратени на Испания за становище на 19 февруари 2015 г. Испания своевременно представи писменото си становище по предварителните констатации.

               (4)

               Както е посочено в Регламент (ЕС) № 1173/2011, на 7 май 2015 г. Комисията прие доклад за разследването, свързано с манипулирането на статистически данни в Испания, в който становището на Испания е взето предвид.

               (5)

               В своя доклад Комисията стигна до заключението, че един от органите на държавното управление на Испания — Регионалната служба за вътрешен одит на автономна област Валенсия, е проявил сериозна небрежност поради факта, че не е отразявал разходи за здравеопазване и не е спазвал принципа на текущо начисляване в националните сметки, което е довело до неправилно отчитане на данните за държавния дефицит на Испания пред Комисията (Евростат) през март 2012 г. Въз основа на констатациите на Комисията е уместно да се заключи, че когато през март 2012 г. Испания е отчела неточни данни пред Евростат, е бил налице случай на погрешно представяне на данни за дефицита в резултат на груба небрежност. Посочените елементи обосновават налагането на глоба.

               (6)

               Размерът на глобата не следва да надвишава 0,2 % от брутния вътрешен продукт на Испания за 2014 г.

               (7)

               Референтният размер на глобата, която се налага, следва да се равнява на 5 % от по-голямото въздействие на погрешното представяне на държавния дефицит на Испания за съответните години, обхванати в нотификацията в рамките на процедурата при прекомерен дефицит (ППД). Преразглеждането на разходите, отчетени от Испания при нотификацията в рамките на ППД от април 2012 г., възлиза на 1,893 милиарда евро. Следователно референтният размер следва да бъде определен на 94,65 милиона евро.

               (8)

               Като се вземат предвид критериите, установени в член 14, параграф 3, буква а) от Делегирано решение 2012/678/ЕС, в своя доклад Комисията стигна до заключението, че поради ограниченото въздействие върху дефицита на Испания като цяло погрешното представяне на данни не е имало значително въздействие върху провеждането на засиленото икономическо управление на Съюза. Стигна се и до заключението, че отчитането на правилните данни е било извършено скоро след публикуването на неточните данни за дефицита на Испания през април 2012 г., което е позволило данните за дефицита на Испания да бъдат преразгледани още през 2012 г. Посочените елементи представляват основание за намаляване на размера на глобата.

               (9)

               Като се вземат предвид критериите, установени в член 14, параграф 3, буква б) от Делегирано решение 2012/678/ЕС, в своя доклад Комисията стигна до заключението, че погрешното представяне на данни е било резултат от груба небрежност. Размерът на глобата не следва да се променя на това основание.

               (10)

               Като се вземат предвид критериите, установени в член 14, параграф 3, буква в) от Делегирано решение 2012/678/ЕС, в своя доклад Комисията стигна до заключението, че погрешното представяне на данни по същество се дължи на един от органите на държавно управление на Испания. Посочените елементи съставляват основание за намаляване на размера на глобата.

               (11)

               Като се вземат предвид критериите, установени в член 14, параграф 3, буква г) от Делегирано решение 2012/678/ЕС, в своя доклад Комисията стигна до заключението, че действията на държавата членка, които са от значение и въз основа на които може да бъде наложена глоба, са извършените в периода от 13 декември 2011 г., когато влиза в сила Регламент (ЕС) № 1173/2011, до започването на разследването, а именно на 11 юли 2014 г. В него се стигна и до заключението, че неточно отчетените данни за дефицита са били коригирани във връзка с преразглеждането на нотификацията в рамките на ППД през октомври 2012 г. Размерът на глобата не следва да се променя на основание продължителността на ситуацията с погрешно представяне на данни.

               (12)

               Като се вземат предвид критериите, установени в член 14, параграф 3, буква д) от Делегирано решение 2012/678/ЕС, в своя доклад Комисията стигна до заключението, че в хода на разследването испанските национални статистически органи и всички засегнати образувания са оказали пълно съдействие. Посочените елементи съставляват основание за намаляване на размера на глобата.

               (13)

               Предвид изложените обстоятелства глобата, която следва да бъде наложена на Испания, следва да бъде в размер на 18,93 милиона евро,

         ПРИЕ НАСТОЯЩОТО РЕШЕНИЕ:
   Член 1
   На Испания се налага глоба в размер на 18,93 милиона евро поради погрешно представяне на данни за държавния дефицит в резултат на груба небрежност, както е изложено в доклада на Европейската комисия относно разследването във връзка с манипулирането на статистически данни в Испания съгласно посоченото в Регламент (ЕС) № 1173/2011.
   Член 2
   Адресат на настоящото решение е Кралство Испания.

      Съставено в Брюксел на 13 юли 2015 година.

            За Съвета

            Председател

         F. ETGEN

      (1)  ОВ L 306, 23.11.2011 г., стр. 1.

      (2)  ОВ L 306, 6.11.2012 г., стр. 21.


title: Решение (ЕС, Евратом) 2017/620 на представителите на правителствата на държавите членки от 29 март 2017 година за назначаване на съдия в Общия съд

text:
               1.4.2017

               BG

               Официален вестник на Европейския съюз

               L 89/9

         РЕШЕНИЕ (ЕС, Евратом) 2017/620 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 29 март 2017 година
   за назначаване на съдия в Общия съд
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               В член 48 от Протокол № 3 относно статута на Съда на Европейския съюз, изменен с Регламент (ЕС, Евратом) 2015/2422 на Европейския парламент и на Съвета (1), е предвидено, че считано от 1 септември 2016 г. Общият съд се състои от четиридесет и седем съдии. В член 2, буква б) от посочения регламент се определя продължителността на мандата на седемте допълнителни съдии, така че краят на мандата им да съвпада с частичните обновявания на състава на Общия съд, които предстоят на 1 септември 2019 г. и 1 септември 2022 г.

               (2)

               Във връзка с това за длъжността допълнителен съдия в Общия съд беше предложена кандидатурата на г-н Colm MAC EOCHAIDH.

               (3)

               Комитетът, създаден съгласно член 255 от Договора за функционирането на Европейския съюз, даде становище относно способността на г-н Colm MAC EOCHAIDH да изпълнява функциите на съдия в Общия съд.

               (4)

               Г-н Colm MAC EOCHAIDH следва да бъде назначен за периода от датата на влизане в сила на настоящото решение до 31 август 2019 г.,

         ПРИЕХА НАСТОЯЩОТО РЕШЕНИЕ:
   Член 1
   Г-н Colm MAC EOCHAIDH се назначава за съдия в Общия съд за периода от датата на влизане в сила на настоящото решение до 31 август 2019 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 29 март 2017 година.

            Председател

         M. BONNICI

      (1)  Регламент (ЕС, Евратом) 2015/2422 на Европейския парламент и на Съвета от 16 декември 2015 г. за изменение на Протокол № 3 относно статута на Съда на Европейския съюз (ОВ L 341, 24.12.2015 г., стр. 14).


title: Решение (ЕС) 2016/946 на Съвета от 9 юни 2016 година за установяване на временни мерки в областта на международната закрила в полза на Швеция в съответствие с член 9 от Решение (ЕС) 2015/1523 и член 9 от Решение (ЕС) 2015/1601 за установяване на временни мерки в областта на международната закрила в полза на Италия и Гърция

text:
               15.6.2016

               BG

               Официален вестник на Европейския съюз

               L 157/23

         РЕШЕНИЕ (ЕС) 2016/946 НА СЪВЕТА
   от 9 юни 2016 година
   за установяване на временни мерки в областта на международната закрила в полза на Швеция в съответствие с член 9 от Решение (ЕС) 2015/1523 и член 9 от Решение (ЕС) 2015/1601 за установяване на временни мерки в областта на международната закрила в полза на Италия и Гърция
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 78, параграф 3 от него,
   като взе предвид предложението на Европейската комисия,
   като взе предвид становището на Европейския парламент (1),
   като има предвид, че:

               (1)

               В съответствие с член 78, параграф 3 от Договора за функционирането на Европейския съюз (ДФЕС), в случай че една или повече държави членки се намират в извънредна ситуация, характеризираща се с внезапен приток на граждани на трети държави, Съветът, по предложение на Комисията и след консултация с Европейския парламент, може да приеме временни мерки в полза на засегнатата държава членка или държави членки.

               (2)

               В съответствие с член 80 ДФЕС политиките на Съюза в областта на граничните проверки, убежището и имиграцията и тяхното прилагане се ръководят от принципите на солидарност и справедливо разпределение на отговорностите между държавите членки, а актовете на Съюза, приети в тази област, съдържат подходящи мерки за прилагането на този принцип.

               (3)

               На основание член 78, параграф 3 ДФЕС Съветът прие две решения за установяване на временни мерки в областта на международната закрила в полза на Италия и Гърция. В съответствие с Решение (ЕС) 2015/1523 на Съвета (2)40 000 кандидати за международна закрила трябва да бъдат преместени от Италия и от Гърция в останалите държави членки. В съответствие с Решение (ЕС) 2015/1601 на Съвета (3)120 000 кандидати за международна закрила трябва да бъдат преместени от Италия и от Гърция в останалите държави членки.

               (4)

               В член 9 от Решение (ЕС) 2015/1523 и член 9 от Решение (ЕС) 2015/1601 се предвижда, че в случай на извънредна ситуация, характеризираща се с внезапен приток на граждани на трети държави в дадена държава членка, Съветът, по предложение на Комисията и след консултация с Европейския парламент, може да приеме временни мерки в полза на засегнатата държава членка в съответствие с член 78, параграф 3 ДФЕС. Тези мерки могат да включват, ако е необходимо, спиране на участието на тази държава членка в предвиденото в посочените решения преместване, както и евентуални компенсаторни мерки за Италия и за Гърция.

               (5)

               Швеция е изправена пред извънредна ситуация, характеризираща се с внезапен приток на граждани на трети държави на нейна територия, дължащ се на рязка промяна на миграционните потоци. На 8 декември 2015 г. Швеция поиска официално да бъде спряно изпълнението на задълженията ѝ, произтичащи от решения (ЕС) 2015/1523 и (ЕС) 2015/1601.

               (6)

               Значителното увеличение на броя на незаконните влизания през границите на Съюза и на вторичните движения в Съюза доведе до рязко нарастване на броя на кандидатите за международна закрила в Швеция, основно на лица, които са влезли в Съюза през Италия и Гърция.

               (7)

               Данните на Евростат потвърждават рязкото нарастване в Швеция на броя на кандидатите за международна закрила. Броят на кандидатите за международна закрила се е увеличил с над 60 % — от 68 245 кандидати за периода от 1 януари до 31 октомври 2014 г. на 112 040 кандидати за периода от 1 януари до 31 октомври 2015 г.

               (8)

               В последно време месечният брой на кандидатите за международна закрила се е увеличил още повече: той се е удвоил между август (11 735) и септември (24 261), като е достигнал 39 055 през октомври 2015 г. (увеличение с 61 % спрямо септември).

               (9)

               Швеция отчете най-големия брой кандидати за международна закрила на глава от населението в Съюза през 2015 г. с 11 503 кандидати на един милион жители.

               (10)

               Швеция освен това е в затруднено положение поради значително увеличилия се напоследък брой непридружени ненавършили пълнолетие лица, като всеки четвърти кандидат твърди, че е непридружено ненавършило пълнолетие лице.

               (11)

               Текущата ситуация оказва много значителен натиск върху шведската система за убежище и миграция, което води до сериозни практически последици на място по отношение на условията на прием и капацитета на системата за убежище и миграция за обработване на молби. С цел да се спомогне за облекчаването на значителния натиск върху Швеция, изпълнението на задълженията на Швеция като държава членка на преместване, произтичащи от решения (ЕС) 2015/1523 и (ЕС) 2015/1601, следва да бъде спряно за срок от една година.

               (12)

               Спирането на изпълнението на задълженията на Швеция следва да бъде придружено, когато е целесъобразно, с мерки за оперативна подкрепа, координирани от Европейската служба за подкрепа в областта на убежището (EASO) и от други имащи отношение към въпроса агенции.

               (13)

               Швеция следва да представи на Съвета и на Комисията пътна карта, в която се определят мерките, които ще предприеме, за да гарантира ефективността на своята система за убежище и миграция и за да възобнови изпълнението на задълженията си, произтичащи от решения (ЕС) 2015/1523 и (ЕС) 2015/1601, в момента, в който отпадне спирането на изпълнението на задълженията ѝ.

               (14)

               Доколкото целите на настоящото решение не могат да бъдат постигнати в достатъчна степен от държавите членки, а поради обхвата и последиците на действието могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз (ДЕС). В съответствие с принципа на пропорционалност, уреден в същия член, настоящото решение не надхвърля необходимото за постигане на тези цели.

               (15)

               Настоящото решение зачита основните права и спазва принципите, признати в Хартата на основните права на Европейския съюз.

               (16)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към ДЕС и към ДФЕС, и без да се засяга член 4 от посочения протокол, тези държави членки не участват в приемането на настоящото решение и не са обвързани от него, нито от неговото прилагане.

               (17)

               В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящото решение и не е обвързана от него, нито от неговото прилагане.

               (18)

               Предвид неотложния характер на ситуацията настоящото решение следва да влезе в сила в деня след публикуването му в Официален вестник на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се установяват временни мерки в областта на международната закрила в полза на Швеция с цел тя да се подпомогне да се справи по-добре с извънредната ситуация, характеризираща се с внезапен приток на граждани на трети държави.
   Член 2
   Спиране на изпълнението на задълженията, произтичащи от решения (ЕС) 2015/1523 и (ЕС) 2015/1601
   Изпълнението на задълженията на Швеция като държава членка на преместване, произтичащи от Решение (ЕС) 2015/1523 и Решение (ЕС) 2015/1601, се спира до 16 юни 2017 г.
   Член 3
   Оперативна подкрепа за Швеция
   С цел да се осигури възможност на Швеция да се справи по-добре с извънредния натиск върху своята система за убежище и миграция, на Швеция се предоставя оперативна подкрепа, когато е целесъобразно, посредством подходящи дейности, координирани от EASO и от други имащи отношение към въпроса агенции.
   Член 4
   Допълнителни мерки, които да бъдат предприети от Швеция
   В срок до 16 юли 2016 г. Швеция представя на Съвета и на Комисията пътна карта, в която се определят мерките, които ще вземе, за да гарантира ефективността на своята система за убежище и миграция и за да възобнови изпълнението на задълженията си, произтичащи от решения (ЕС) 2015/1523 и (ЕС) 2015/1601, след като отпадне спирането на изпълнението на задълженията, посочено в член 2.
   Член 5
   Влизане в сила
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Люксембург на 9 юни 2016 година.

            За Съвета

            Председател

         G.A. VAN DER STEUR

      (1)  Становище от 26 май 2016 г. (все още непубликувано в Официален вестник).

      (2)  Решение (ЕС) 2015/1523 на Съвета от 14 септември 2015 г. за установяване на временни мерки в областта на международната закрила в полза на Италия и на Гърция (ОВ L 239, 15.9.2015 г., стр. 146).

      (3)  Решение (ЕС) 2015/1601 на Съвета от 22 септември 2015 г. за установяване на временни мерки в областта на международната закрила в полза на Италия и Гърция (ОВ L 248, 24.9.2015 г., стр. 80).


title: 2014/494/ЕС: Решение на Съвета от 16 юни 2014 година за подписване от името на Европейския съюз и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна

text:
               30.8.2014

               BG

               Официален вестник на Европейския съюз

               L 261/1

         РЕШЕНИЕ НА СЪВЕТА
   от 16 юни 2014 година
   за подписване от името на Европейския съюз и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна
   (2014/494/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 и член 31, параграф 1 от него във връзка с член 218, параграф 5 и член 218, параграф 8, втора алинея от Договора за функционирането на Европейския съюз,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него, както и член 218, параграф 7 от него,
   като взе предвид предложението на Европейската комисия,
   като има предвид, че:

               (1)

               На 10 май 2010 г. Съветът упълномощи Комисията да започне преговори с Грузия за сключването на ново споразумение между Съюза и Грузия, което да замени Споразумението за партньорство и сътрудничество (1).

               (2)

               Предвид близките исторически отношения и все по-тесните връзки между страните, както и тяхното желание да укрепят и разширят отношенията си по един амбициозен и новаторски начин, преговорите по Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“) бяха успешно приключени с парафирането му на 29 ноември 2013 г.

               (3)

               Споразумението следва да бъде подписано от името на Съюза и преди влизането му в сила да се прилага частично временно в съответствие с член 431 от Споразумението до приключването на процедурите по сключването му.

               (4)

               Временното прилагане на части от Споразумението не предопределя разпределението на компетентностите между Съюза и неговите държави членки в съответствие с Договорите.

               (5)

               В съответствие с член 218, параграф 7 от Договора за функционирането на Европейския съюз е целесъобразно Съветът да упълномощи Комисията да одобрява измененията на Споразумението, които да бъдат приети от Комитета за асоцииране в състав „Търговия“ съгласно предвиденото в член 408, параграф 4 от Споразумението, както са предложени от Подкомитета по географските означения съгласно член 179 от Споразумението.

               (6)

               Целесъобразно е да бъдат установени съответните процедури за защита на географските означения, на които се предоставя защита по силата на Споразумението.

               (7)

               Споразумението не следва да се тълкува като предоставящо права или налагащо задължения, на които може да бъде направено пряко позоваване в съдилищата на Европейския съюз или на държава членка,

         ПРИЕ НАСТОЯЩОТО РЕШЕНИЕ:
   Член 1
   1.   Подписванетоот името на Съюза на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна, се разрешава при условие за сключването на посоченото Споразумение.
   2.   Текстът на Споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) Споразумението от името на Съюза.
   Член 3
   1.   До влизането в сила на Споразумението, в съответствие с член 431 от него и при условие че са направени предвидените в посочения член нотификации, изброените по-долу части от Споразумението се прилагат временно между Съюза и Грузия, но само доколкото обхващат въпроси, попадащи в компетентността на Съюза, включително въпроси, попадащи в компетентността на Съюза да определя и прилага общата външна политика и политика на сигурност:

               а)

               дял I;

               б)

               дял II: членове 3 и 4 и членове 7 — 9;

               в)

               дял III: членове 13 и 16;

               г)

               дял IV(с изключение на член 151, доколкото той се отнася до наказателното правоприлагане във връзка с правата върху интелектуалната собственост, и с изключение на членове 223 и 224, доколкото те се прилагат за административни производства и процедури по преразглеждане и обжалване на равнището на държавите членки);

               д)

               дял V: членове 285 и 291;

               е)

               дял VI: глава 1 (с изключение на член 293, букви а) и д), член 294, параграф 2, букви а) и б), глава 2 (с изключение на член 298, буква к), глава 3 (с изключение на член 302, параграф 1), глави 7 и 10 (с изключение на член 333, буква и), глава 11 (с изключение на член 338, буква б) и член 339), глави 13, 20 и 23, както и членове 312, 319, 327, 354 и 357;

               ж)

               дял VII;

               з)

               дял VIII (с изключение на член 423, параграф 1, доколкото разпоредбите на този дял са ограничени до целта да се гарантира временното прилагане на Споразумението, както е определено в настоящия параграф);

               и)

               приложения II — XXXI и приложение XXXIV, както и протоколи I — IV.

         2.   Датата, от която Споразумението се прилага временно, ще бъде публикувана в Официален вестник на Европейския съюз от Генералния секретариат на Съвета.
   Член 4
   За целите на член 179 от Споразумението неговите изменения, внесени с решения на Подкомитета по географските означения, се одобряват от Комисията от името на Съюза. Когато заинтересованите страни не могат да постигнат съгласие след представени възражения във връзка с дадено географско означение, Комисията приема позиция по този въпрос въз основа на процедурата, установена в член 57, параграф 2 от Регламент (ЕС) № 1151/2012 на Европейския парламент и на Съвета (2).
   Член 5
   1.   Наименование, защитено съгласно дял IV, глава 9, подраздел 3 „Географски означения“ от Споразумението, може да бъде използвано от всеки оператор, предлагащ на пазара селскостопански продукти, храни, вина, ароматизирани вина или спиртни напитки, които отговарят на съответната спецификация.
   2.   В съответствие с член 175 от Споразумението държавите членки и институциите на Съюза прилагат предвидената в членове 170 — 174 от Споразумението закрила, включително по искане на заинтересована страна.
   Член 6
   Споразумението не се тълкува като предоставящо права или налагащо задължения, на които може да бъде направено пряко позоваване в съдилищата на Съюза или на държава членка.
   Член 7
   Настоящото решение влиза в сила в деня след приемането му.

      Съставено в Люксембург на 16 юни 2014 година.

            За Съвета

            Председател

         G. KARASMANIS

      (1)  Споразумение за партньорство и сътрудничество между Европейските общности и техните държави членки, от една страна, и Грузия, от друга страна (ОВ L 205, 4.8.1999 г., стр. 3).

      (2)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


title: 2009/979/ЕС: Решение на Комисията от 17 декември 2009 година за одобряване на националната програма, представена от България, за контролиране и мониторинг на условията за транспортиране на живи животни от рода на едрия рогат добитък, изнасяни от Съюза през пристанище Бургас, и на финансовото участие на Съюза за 2010 г. (нотифицирано под номер C(2009) 10004)

text:
               18.12.2009

               BG

               Официален вестник на Европейския съюз

               L 336/52

      РЕШЕНИЕ НА КОМИСИЯТА

   от 17 декември 2009 година
   за одобряване на националната програма, представена от България, за контролиране и мониторинг на условията за транспортиране на живи животни от рода на едрия рогат добитък, изнасяни от Съюза през пристанище Бургас, и на финансовото участие на Съюза за 2010 г.
   (нотифицирано под номер C(2009) 10004)
   (само текстът на български език е автентичен)
   (2009/979/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 37 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2) (наричан по-долу „Финансовият регламент“), и по-специално член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (3) (наричан по-долу „правилата за прилагане“), и по-специално член 90 от него,
   като има предвид, че:

               (1)

               С Решение 2009/470/ЕО се определят процедурите, уреждащи финансовото участие на Общността в разходите във ветеринарната област.

               (2)

               По-специално член 37, параграф 1 от Решение 2009/470/ЕО предвижда, че ако от структурна или географска гледна точка държава-членка изпитва трудности с персонала или инфраструктурни трудности при изпълнение на новата стратегия за контрол, породена от завършване на изграждането на вътрешния пазар на живи животни, тя може за преходен период да получава финансово подпомагане от Общността. Освен това член 37, параграф 2 от Решение 2009/470/ЕО предвижда, че съответната държава-членка представя на Комисията национална програма, придружена от цялата подходяща финансова информация и предназначена да подобри нейната система за контрол.

               (3)

               Функционирането на вътрешния пазар изисква наличието на хармонизирана система за контрол на живите животни, включително на тези, които се изнасят за трети държави. Целесъобразно е да се улесни прилагането на посочената стратегия, като се предвиди финансово участие на Съюза за прилагането на тази стратегия.

               (4)

               Регламент (ЕО) № 639/2003 на Комисията от 9 април 2003 г. относно определяне на подробни правила по силата на Регламент (ЕО) № 1254/1999 на Съвета по отношение на изискванията за отпускане на възстановявания при износ, свързани с хуманно отношение към живите животни от рода на едрия рогат добитък по време на транспорт (4) предвижда, че животните могат да напускат митническата територия на Съюза през изходен пункт, където по отношение на животните, за които се приема декларация за износ, официалният ветеринарен лекар проверява дали изискванията, установени с Регламент (ЕО) № 1/2005 на Съвета от 22 декември 2004 г. относно защитата на животните по време на транспортиране и свързаните с това операции и за изменение на директиви 64/432/ЕИО и 93/119/ЕО и Регламент (ЕО) № 1255/97 (5), са спазени от мястото на тръгване до изходния пункт, и дали условията за транспорт за останалата част от пътуването отговарят на разпоредбите на Регламент (ЕО) № 1/2005.

               (5)

               Регламент (ЕО) № 1/2005 предвижда, че когато животните бъдат представени на изходните пунктове, официално определени ветеринарни лекари на държавите-членки проверяват дали животните са транспортирани в съответствие с разпоредбите на същия регламент. Когато компетентният орган счита, че животните не са годни да завършат своето пътуване, те трябва да бъдат разтоварени, напоени, нахранени и да могат да си отпочинат в контролен пункт.

               (6)

               Регламент (ЕО) № 1255/97 на Съвета от 25 юни 1997 г. относно критериите на Общността за контролни пунктове и относно изменение на маршрутния план, посочен в приложението към Директива 91/628/ЕИО (6), установява критериите, приложими в цялата Общност, на които трябва да отговарят контролните пунктове, така че да се гарантират оптималните условия на хуманно отношение към животните, преминаващи през тях, както и да се предвидят разпоредби за инцидентни здравословни проблеми на животните.

               (7)

               България срещна трудности с персонала и инфраструктурни трудности на изходния пункт пристанище Бургас при прилагането на ветеринарните проверки, изисквани в рамките на Общността съгласно член 21 от Регламент (ЕО) № 1/2005 и член 2 от Регламент (ЕО) № 639/2003 за живи животни от рода на едрия рогат добитък, изнасяни през това пристанище. По-специално не съществуват нито съоръжения, позволяващи на официалните ветеринарни лекари да инспектират живите животни от рода на едрия рогат добитък, нито одобрен контролен пункт в съответствие с Регламент (ЕО) № 1255/97 в непосредствена близост до пристанището, където животните могат да бъдат разтоварени, напоени, нахранени и да отпочинат, ако не са в състояние да продължат пътуването си или ако не могат да бъдат транспортирани в рамките на времето за пътуване, определено в Регламент (ЕО) № 1/2005.

               (8)

               На 17 септември 2009 г. България представи на Комисията програма за 2010 г. за контролиране и мониторинг на условията за транспортиране на живи животни от рода на едрия рогат добитък, изнасяни от Съюза през пристанище Бургас, за която България иска Съюзът да има финансово участие.

               (9)

               Комисията направи оценка на програмата, представена от България за 2010 г., от ветеринарна и финансова гледна точка. Беше установено, че тази програма отговаря на съответното ветеринарно законодателство на Съюза, и по-специално на критериите, посочени в член 21, параграф 3 от Регламент (ЕО) № 1/2005 и в приложението към Регламент (ЕО) № 1255/97.

               (10)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Националната програма за 2010 г., представена от България на 17 септември 2009 г., за контролиране и мониторинг на условията за транспортиране на живи животни от рода на едрия рогат добитък, изнасяни от Съюза през пристанище Бургас, се одобрява за периода от 1 януари 2010 г. до 31 декември 2010 г. Настоящото решение представлява решение за финансиране по смисъла на член 75 от Финансовия регламент.
   Член 2
   Финансовото участие на Съюза е в размер на 80 % от разходите за проектиране и изграждане, които ще бъдат направени от България в пристанище Бургас за изграждането на съоръжения за инспектиране и на контролен пункт с капацитет от 120 до 140 животни от рода на едрия рогат добитък.
   Финансовото участие не надхвърля 152 000 EUR, които следва да бъдат отпуснати по следния бюджетен ред от общия бюджет на Европейския съюз за 2010 г., при условие че той бъде приет:

               —

               бюджетен ред № 17 04 02.

         Член 3
   1.   Разходите, представени от България за финансово участие на Съюза, се изразяват в евро и не включват данък добавена стойност и други данъци.
   2.   Когато разходите на България са направени във валута, различна от евро, България конвертира тези разходи в евро, като използва последния обменен курс, определен от Европейската централна банка преди първия ден на месеца, през който заявлението за плащане е представено от България.
   Член 4
   1.   Финансовото участие на Съюза за националната програма, посочена в член 1, се предоставя, при условие че България:

               а)

               изпълни програмата съгласно съответните разпоредби на правото на Съюза, включително правилата в областта на конкуренцията и на възлагането на договори за обществени поръчки;

               б)

               изпрати на Комисията най-късно до 31 юли 2010 г. междинните технически и финансови доклади за програмата, посочена в член 1, в съответствие с член 27, параграф 7, буква а) от Решение 2009/470/ЕО;

               в)

               изпрати на Комисията, в съответствие с член 27, параграф 7, буква б) от Решение 2009/470/ЕО, най-късно до 30 април 2011 г. окончателен подробен технически доклад, включващ оценка на постигнатите резултати, и подробен отчет на направените разходи за периода от 1 януари 2010 г. до 31 декември 2010 г.;

               г)

               изпрати на Комисията, в съответствие с член 27, параграф 8 от Решение 2009/470/ЕО, най-късно до 30 април 2011 г. заявлението за плащане, свързано с направените разходи по отношение на програмата, представена на 17 септември 2009 г.;

               д)

               за програмата, посочена в член 1, не изпраща последващи искания за друго финансово участие на Съюза във връзка с тези мерки и преди това не е изпращала такива искания.

         2.   В случай на закъснение при подаването на заявления се прилагат намаленията на финансовото участие, предвидени в член 27, параграф 8 от Решение 2009/470/ЕО.
   Член 5
   Настоящото решение се прилага от 1 януари 2010 г.
   Член 6
   Адресат на настоящото решение е Република България.

      Съставено в Брюксел на 17 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 155, 18.6.2009 г., стр. 30.

      (2)  ОВ L 248, 16.9.2002 г., стр. 1.

      (3)  ОВ L 357, 31.12.2002 г., стр. 1.

      (4)  ОВ L 93, 10.4.2003 г., стр. 10.

      (5)  ОВ L 3, 5.1.2005 г., стр. 1.

      (6)  ОВ L 174, 2.7.1997 г., стр. 1.


title: 2013/223/ЕС: Решение на Комисията от 24 април 2013 година за изменение на Решение 2000/745/ЕО за приемането на гаранции, предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд

text:
               22.5.2013

               BG

               Официален вестник на Европейския съюз

               L 135/19

         РЕШЕНИЕ НА КОМИСИЯТА
   от 24 април 2013 година
   за изменение на Решение 2000/745/ЕО за приемането на гаранции, предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд
   (2013/223/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния антидъмпингов регламент“), и по-специално членове 8 и 9 от него,
   след консултация с консултативния комитет,
   като има предвид, че:
   А.   СЪЩЕСТВУВАЩИ МЕРКИ

               (1)

               С Регламент (ЕО) № 192/2007 (2) Съветът наложи окончателно антидъмпингово мито върху вноса на определени видове полиетилен терефталат (PET) с произход от Индия, Индонезия, Малайзия, Република Корея, Тайланд и Тайван след преразглеждане с оглед изтичане срока на действие на съществуващите мерки и частично междинно преразглеждане. Мерките бяха наложени за първи път през август 2000 г. (3) Мерките понастоящем са обект на друго преразглеждане с оглед изтичане срока на действие (4).

               (2)

               С Решение 2000/745/ЕО (5) („решението“) Комисията прие ценова гаранция („гаранцията“), inter alia, от индонезийското дружество P.T. Polypet Karyapersada („Polypet“). След констатациите и заключенията, свързани с преразглеждане във връзка с „нов износител“ (6), с Решение 2002/232/ЕО (7) за изменение на Решение 2000/745/ЕО Комисията прие гаранция от индийското дружество Futura Polyesters Limited („Futura“).

         Б.   ЗАДЪЛЖЕНИЯ, ПРОИЗТИЧАЩИ ОТ ГАРАНЦИЯТА

               (3)

               Едно от основните задължения, произтичащи от дадена гаранция, е тримесечно отчитане на продажбите, което позволява на Комисията да осъществява ефективен мониторинг на гаранцията. Задължението за мониторинг се отнася също така до ситуацията, в която не са били извършени продажби през дадено тримесечие (т.нар. доклад за „липса на продажби“).

               (4)

               Освен това производителите износители трябва незабавно да уведомяват Комисията за каквито и да било промени в корпоративната структура на дружеството, които биха могли да възникнат по време на прилагането на гаранцията.

               (5)

               В разпоредбите на гаранцията се посочва, че неоказването на съдействие на Комисията по тези въпроси ще се счита за нарушение на гаранцията. С неотдавнашно решение на Съда на Европейския съюз (8) също бе потвърдено, че задълженията за докладване трябва да се разглеждат като основни задължения за целите на правилното функциониране на гаранцията.

         В.   НАРУШЕНИЯ НА ГАРАНЦИЯТА

               (6)

               Дружеството Polypet не изпрати доклад за продажбите за третото тримесечие на 2012 г. въпреки нееднократните напомняния. Освен това, в противоречие с предвиденото в гаранцията, с която дружеството се ангажира, Polypet не информира незабавно Комисията, че активите му са били продадени на друго индонезийско дружество през август 2012 г. Не бе получен доклад за четвъртото тримесечие на 2012 г.

               (7)

               Дружеството Futura не изпрати доклади за третото и четвъртото тримесечие на 2012 г. въпреки нееднократните напомняния.

               (8)

               Непредоставянето на доклади и на уведомления относно промяна в структурата на дружеството се квалифицира като продължително неоказване на съдействие, като по този начин се нарушават разпоредбите на гаранциите. Това оправдава оттеглянето на двете гаранции.

         Г.   ПИСМЕНИ ИЗЯВЛЕНИЯ

               (9)

               Двете дружества получиха възможност да бъдат изслушани и да представят писмени изявления. Не бяха получени писмени изявления от тези дружества.

         Д.   ИЗМЕНЕНИЕ НА РЕШЕНИЕ 2000/745/ЕО

               (10)

               Следователно, в съответствие с член 8, параграф 9 от основния антидъмпингов регламент, както и в съответствие с приложимите клаузи от гаранциите, с които Комисията се упълномощава да оттегли гаранцията, Комисията заключи, че приемането на гаранциите, предложени от дружествата Polypet и Futura, следва да бъде оттеглено и Решение 2000/745/ЕО, изменено с Решение 2002/232/ЕО, следва да бъде изменено. Съответно окончателното антидъмпингово мито, наложено с член 1 от Регламент (ЕО) № 192/2007, следва да се прилага автоматично по отношение на вноса на PET, произвеждан от дружествата Polypet и Futura (допълнителен код по ТАРИК A193 за Polypet и допълнителен код по ТАРИК A184 за Futura),

         ПРИЕ НАСТОЯЩОТО РЕШЕНИЕ:
   Член 1
   Приемането на гаранциите във връзка с дружества P.T.Polypet Karyapersada, Индонезия (допълнителен код по ТАРИК A193), и Futura Polyesters Limited, Индия (допълнителен код по ТАРИК A184), се оттегля.
   Член 2
   Таблицата в член 1 от Решение 2000/745/ЕО се заменя със следната таблица:

                  „Държава

                  Дружества

                  Допълнителен код по ТАРИК

                  Индия

                  Reliance Industries Limited

                  A181

                  Индия

                  Pearl Engineering Polymers Limited

                  A182

                  Индия

                  Dhunseri Petrochem & Tea Limited

                  A585“

   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 24 април 2013 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ L 59, 27.2.2007 г., стр. 1.

      (3)  ОВ L 199, 5.8.2000 г., стр. 48.

      (4)  ОВ C 55, 24.2.2012 г., стр. 4.

      (5)  ОВ L 301, 30.11.2000 г., стр. 88.

      (6)  ОВ L 78, 21.3.2002 г., стр. 4.

      (7)  ОВ L 78, 21.3.2002 г., стр. 12, ОВ C 116, 15.5.2003 г., стр. 2.

      (8)  Дело С-552/10 P, http://curia.europa.eu/juris/document/document.jsf?text=&docid=130244&pageIndex=0&doclang=BG&mode=req&dir=&occ=first&part=1&cid=825501


title: 2012/3/ЕС: Решение на Европейския парламент и на Съвета от 13 декември 2011 година относно мобилизирането на Инструмента за осигуряване на гъвкавост

text:
               7.1.2012

               BG

               Официален вестник на Европейския съюз

               L 4/10

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 13 декември 2011 година
   относно мобилизирането на Инструмента за осигуряване на гъвкавост
   (2012/3/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27, пета алинея от него,
   като взеха предвид предложението на Европейската комисия,
   като имат предвид, че:
   след като разгледаха всички възможности за преразпределяне на бюджетни кредити в рамките на подфункция 1а и функция 4, двете подразделения на бюджетния орган се съгласиха да мобилизират Инструмента за осигуряване на гъвкавост, за да допълнят финансирането в бюджета за 2012 г. над тавана на подфункция 1а с 50 милиона евро за финансиране на стратегията „Европа 2020“ и над тавана на функция 4 със 150 милиона евро за финансиране на Европейската политика за съседство,
   ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година (наричан по-долу „бюджетът за 2012 г.“) Инструментът за осигуряване на гъвкавост се използва за предоставяне на сумата от 50 милиона евро в бюджетни кредити за поети задължения по подфункция 1а и 150 милиона евро в бюджетни кредити за поети задължения по функция 4.
   Тази сума ще се използва за допълване на финансирането със:

               —

               50 милиона евро за стратегията „Европа 2020“ по подфункция 1a;

               —

               150 милиона евро за Европейската политика за съседство по функция 4.

         Член 2
   Настоящото решение се публикува в Официален вестник на Европейския съюз.

      Съставено в Страсбург на 13 декември 2011 година.

            За Европейския парламент

            Председател

         J. BUZEK

            За Съвета

            Председател

         M. SZPUNAR

      (1)  ОВ C 139, 14.6.2006 г., стр. 1.


title: Решение (ЕС, Евратом) 2016/1468 на Европейския парламент от 28 април 2016 година относно освобождаването от отговорност във връзка с изпълнението на бюджета на Изпълнителната агенция за иновации и мрежи (бившата Изпълнителна агенция за трансевропейска транспортна мрежа) за финансовата 2014 година

text:
               14.9.2016

               BG

               Официален вестник на Европейския съюз

               L 246/130

         РЕШЕНИЕ (ЕС, ЕВРАТОМ) 2016/1468 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Изпълнителната агенция за иновации и мрежи (бившата Изпълнителна агенция за трансевропейска транспортна мрежа) за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2014 година (1),

               —

               като взе предвид консолидираните годишни отчети на Европейския съюз за финансовата 2014 година (COM(2015) 377 — C8-0199/2015) (2),

               —

               като взе предвид окончателните годишни отчети на Изпълнителната агенция за иновации и мрежи (бившата Изпълнителна агенция за трансевропейска транспортна мрежа) за финансовата 2014 година (3),

               —

               като взе предвид доклада на Комисията относно последващите действия във връзка с освобождаването от отговорност за финансовата 2013 година (COM(2015) 505) и работните документи на службите на Комисията, които го придружават (SWD(2015) 194, SWD(2015) 195),

               —

               като взе предвид годишния доклад на Комисията пред органа по освобождаване от отговорност относно вътрешните одити, осъществени през 2014 г. (COM(2015) 441), и работния документ на службите на Комисията, който го придружава (SWD(2015) 170),

               —

               като взе предвид доклада на Сметната палата относно годишните отчети на Изпълнителната агенция за иновации и мрежи (бившата Изпълнителна агенция за трансевропейска транспортна мрежа) за финансовата 2014 година, придружен от отговора на Агенцията (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на изпълнителните агенции във връзка с изпълнението на бюджета за финансовата 2014 година (05585/2016 — C8-0040/2016),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (6) на Съвета, и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/801/ЕС на Комисията от 23 декември 2013 г. за създаване на Изпълнителна агенция за иновации и мрежи и за отмяна на Решение 2007/60/ЕО, изменено с Решение 2008/593/ЕО (9),

               —

               като взе предвид член 93 и приложение V към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0140/2016),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава от отговорност директора на Изпълнителната агенция за иновации и мрежи (бившата Изпълнителна агенция за трансевропейска транспортна мрежа) във връзка с изпълнението на бюджета на Изпълнителната агенция за финансовата 2014 година.

               2.

               Представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия и изпълнителни агенции, както и в своята резолюция от 28 април 2016 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2014 година (10).

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия, както и резолюцията, която е неразделна част от тези решения, на директора на Изпълнителната агенция за иновации и мрежи (бившата Изпълнителна агенция за трансевропейска транспортна мрежа), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 51, 20.2.2014 г.

      (2)  ОВ C 377, 13.11.2015 г., стр. 1.

      (3)  ОВ C 367, 5.11.2015 г., стр. 10.

      (4)  ОВ C 409, 9.12.2015 г., стр. 362.

      (5)  ОВ C 377, 13.11.2015 г., стр. 146.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 352, 24.12.2013 г., стр. 65.

      (10)  Приети текстове от тази дата, P8_TA(2016)0148 (вж. страница 91 от настоящия брой на Официален вестник).


title: Решение (ЕС) 2015/333 на Съвета от 2 март 2015 година за назначаване на член от Италия в Европейския икономически и социален комитет

text:
               3.3.2015

               BG

               Официален вестник на Европейския съюз

               L 58/74

         РЕШЕНИЕ (ЕС) 2015/333 НА СЪВЕТА
   от 2 март 2015 година
   за назначаване на член от Италия в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Италия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               като има предвид, че след смъртта на г-н Corrado ROSSITТO се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-жа Flora GOLINI, Vicepresidente nonché Membro della Giunta esecutiva confederale della CIU (Confederazione Italiana di Unione delle professioni), се назначава за член на Европейския икономически и социален комитет за остатъка от текущия мандат, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 2 март 2015 година.

            За Съвета

            Председател

         D. REIZNIECE-OZOLA

      (1)  ОВ L 251, 25.9.2010 г., стр. 8.


title: Решение (ЕС) 2015/372 на Съвета от 8 октомври 2014 година за подписването, от името на Съюза и неговите държави членки, и временното прилагане на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и правителството на Държавата Израел, от друга страна, с оглед на присъединяването на Република Хърватия към Европейския съюз

text:
               7.3.2015

               BG

               Официален вестник на Европейския съюз

               L 64/1

         РЕШЕНИЕ (ЕС) 2015/372 НА СЪВЕТА
   от 8 октомври 2014 година
   за подписването, от името на Съюза и неговите държави членки, и временното прилагане на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и правителството на Държавата Израел, от друга страна, с оглед на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 5 от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 септември 2012 г. Съветът упълномощи Комисията да започне преговори от името на Съюза, неговите държави членки и Република Хърватия за сключване на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и правителството на Държавата Израел, от друга страна (1) с оглед на присъединяването на Република Хърватия към Европейския съюз („протокола“).

               (2)

               Тези преговори приключиха успешно на 12 декември 2013 г.

               (3)

               Протоколът следва да бъде подписан от името на Съюза и неговите държави членки, при условие за сключването му на по-късна дата.

               (4)

               Протоколът следва да се прилага временно,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза и неговите държави членки, на Протокола за изменение на Евро-средиземноморското споразумение в областта на въздухоплаванетомежду Европейския съюз и неговите държави членки, от една страна, и Държавата Израел, от друга страна, с оглед на присъединяването на Република Хърватия към Европейския съюз, при условие за сключването на протокола.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпишат протокола от името на Съюза и неговите държави членки.
   Член 3
   Протоколът се прилага временно в съответствие с член 3, параграф 2 от него, считано от датата на подписването му от страните (2) до неговото влизане в сила.
   Член 4
   Настоящото решение влиза в сила в деня на приемането му.

      Съставено в Люксембург на 8 октомври 2014 година.

            За Съвета

            Председател

         M. LUPI

      (1)  Текстът на споразумението е публикуван в ОВ L 208, 2.8.2013 г., стр. 3.

      (2)  Датата, от която Протоколът ще се прилага временно, ще бъде публикувана в Официален вестник на Европейския съюз от Генералния секретариат на Съвета.